lv en lv lv lv lv lv sl lv en lv lv lv lv lv sv lv lt lv lv lv lv lv en lv lv lv en lv lv lv lv lv en lv lv en lt lv en pl lv lv lv lv lv en en lv lv lv lv lv en en en en lv lv en lv fi lv lv lv lv en en en en lv en lv en lv lv lv lv lv lv lv lv en en lv lv lv lv lv en en en lv lv lv lv lv en en en lv lv en lv en lv lv lv en en en lv lv en en lv en en lv lv lv en en en en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Atkal nejaukās kolikas! Fizioterapeita fotopadoms, kā atvieglot pašsajūtu zīdainim | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Kolikas, nejaukās kolikas – tik daudzi zīdaiņu vecāki par tām ir dzirdējuši. Uzzināt, kas tās īsti ir un kā šo nepatīkamo stāvokli atvieglot, var palīdzēt fizioterapeita ieteikumi.
Koliku gadījumā doties uzreiz pie speciālista uz masāžu nevajadzētu, to būtu labāk sākt mājās.
Par kolikām tiek uzskatīta pārmērīga zīdaiņa raudāšana pirmajos dzīves mēnešos. Viens no iespējamajiem faktoriem, kas izraisa kolikas, ir gāzu uzkrāšanās vēderā, kas mazajam izraisa vēdersāpes un raudāšanu. Kolikas ir asas un pēkšņas raudas, kas sākas gandrīz vienā un tajā pašā laikā un var turpināties stundu, divas un pat vairāk. Kolikas nereti ir tieši vakarpusē; raudāšana sākas pēkšņi un tikpat pēkšņi arī beidzas. Koliku laikā bērns raud skaļi, vēders var būt uzpūties, mazais var kļūt sārts, var paaugstināties ķermeņa temperatūra. Arī ķermenis mazulim mainās – dūres sažņaudzas, mazais kājas pievelk pie vēdera un pēc brīža atlaiž, var izliekt muguru. [1; 5; 6]
6 bieži lietoti preparāti, kas būtiski var paaugstināt asinsspiedienu
Tīras un omulīgas mājas tikai 30 minūtēs? Efektīvi padomi ikdienas uzkopšanai
7 matu krāsošanas gudrības, ja ar skaistumkopšanu nodarbojies mājās
Cik daudz zīdaiņu cieš no kolikām
Kolikas ir visai izplatīts stāvoklis gan ar krūti, gan ar maisījumu barotiem bērniem, tomēr biežāk tās novēro ar krūti barotiem mazuļiem. Literatūrā norāda, ka pirmajos trīs mēnešos tās var būt sastopamas pat 10–30 % jaundzimušo.
Zīdaiņus tās var piemeklēt vecumā no divām nedēļām līdz pat sešiem mēnešiem. Samazināties tās sāk vidēji 3–4 mēnešu vecumā.
Iespējamie iemesli, kas izraisa kolikas, ir vairāki:
zarnās uzkrājies gaiss vai gāzes;
ne tik cieša emocionālā saikne ar mammu;
Lai arī kāds būtu iemesls kolikām, ir dažādas tehnikas un ieteikumi, ko vecāki var darīt mājās, taču viņi var arī vērsties pie fizioterapeita pēc padoma. Šīs tehnikas bērnam palīdzēs, ja kolikas izraisošais faktors būs gāzu/gaisa uzkrāšanās zarnās.
Paši par sevi pieskārieni bērnu ietekmē ļoti labvēlīgi, īpaši, ja šos pieskārienus veic kāds no vecākiem, kas ir vistuvākie cilvēki mazulim un pie kā viņš jūtas drošībā. Doties uzreiz pie speciālista uz masāžu nemaz nevajadzētu, to būtu labāk sākt mājās. Ar masāžas tehnikām tiek veicināta saikne ar mammu un tēti, kas, kā iepriekš tika minēts, var būt kā viens no koliku cēloņiem. Saņemot masāžu, uzlabojas gan vecāka, gan mazuļa emocionālā labsajūta, piemēram, drošības un uzticēšanās attiecības. Masāža arī stimulē endorfīnu izdalīšanos, kas remdē sāpes, atslābina muskuļus un paaugstina fizisko labsajūtu. [1; 2; 5; 7]
Noguldi mazuli uz muguras.
Savas plaukstas novieto horizontāli zīdaini
m zem krūšu daļas un maigi pamīšus veic kustību no augšas uz leju.
Tālāk turpini tehniku “Pulksteņrādītājs”.
2. Masāžas tehnika “Pulksteņrādītājs”
Noguldi mazuli uz muguras.
Ar plaukstas pirkstu daļu veic maigu uzspiedienu pulksteņrādītāja virzienā ap nabas zonu.
Šo tehniku var veikt arī vienu pašu. Pildot masāžas paņēmienu, droši runājies ar bērnu un stāsti, kas tiek ar viņu darīts. Veido acu kontaktu, drošības sajūtu. [2; 5; 7]
Kinezioloģiskais teips ir elastīga, terapeitiska, nemedikamentoza lente, kam ir daudz dažādu terapeitisku efektu, kā, piemēram, sāpju mazināšana. Šim teipam ir dažādas līmēšanas metodes. Kinezioloģiskais teips ir cilvēka epidermas biezumā, ražots no kokvilnas, hipoalerģisks un satur 100 % akrila līmi. Tas aktivizējas siltumā, tāpēc pēc kinezioloģiskā teipa uzklāšanas ieteicams nedaudz to paberzēt, lai siltumā aktivizētu. Lai pēc uzklāšanas kinezioloģiskais teips turētos, pirms tā uzklāšanas vēlams ādu notīrīt. Pēc uzklāšanas šo teipu var nēsāt aptuveni nedēļu, tomēr, pēc zinātniskajā literatūrā pieejamās informācijas, ticami rezultāti ir, ja teipu tur 3–5 dienas. [3; 4]
Nogriez aptuveni 20 cm garu teipu.
Vertikāli no teipa nogriez pirksta lieluma strēmeli.
Pēc tam turpini līmēt ar 50 % iestiepumu ap nabu pulksteņrādītāja virzienā līdz nonāc atpakaļ līdz nabai.
Teipa bāzi bez iestiepuma līmē uz pulksten 7.00 zem nabas.
Noslēgumā bāzi teipam līmē bez iestiepuma.
Video pamācību meklē YouTube kontā: Physio Lina Gara.
1. Kājas pa vienai pie vēdera
Noguldi mazo guļus uz muguras.
Viena kāja taisna, šo kāju fiksē tuvāk gūžas locītavai, otru kāju tur pie ceļa locītavas un virza pie vēdera.
Veic maigu uzspiedienu uz vēdera un atpakaļ.
Izdari vismaz 5–10 atkārtojumus, un tad to pašu ar otru kāju.
Vadoties pēc bērna pašsajūtas, var veikt arī pamīšus.
2. Kājas kopā pie vēdera
Noguldi mazo guļus uz muguras.
Abas kājas turi pie ceļu locītavām un virzi pie vēdera.
Veic maigu uzspiedienu uz vēdera un atpakaļ.
Izdari vismaz 5–10 atkārtojumus.
Noguldi mazo guļus uz muguras.
Viena kāja taisna, šo kāju fiksē tuvāk gūžas locītavai, otru kāju tur pie ceļa locītavas, un, virzot uz augšu, veic pusapli.
Nonākot pie vēdera zonas, izdari nelielu uzspiedienu un turpini kustību uz ārpusi.
Veic vismaz 5–10 atkātojumus.
Visus vingrojumus izdari lēnām, neaizmirstot arī par hendlinga principiem – veidojot acu kontaktu ar bērnu un stāstot viņam par notiekošo. [5; 7]
1. Poza guļus uz vēdera
Šī poza pati par sevi ir ļoti laba mazuļa attīstībai, jo tā veicina kustību attīstību. Pozu var izmantot ne tikai uz grīdas, bet arī kādam no vecākiem uz krūtīm, tādējādi veicinot arī saikni starp mazuli un vecāku. Esot atģērbtiem gan mazulim, gan vecākam aktivizē āda-āda kontaktu, kas jo īpaši svarīgs pavisam maziem bērniņiem. Šī poza iestieps un atslābinās vēdera muskulatūru, tādējādi atvieglojot uzkrāto gaisu/gāzes, gan vēdera izeju.
Profilaktiski arī pirms katras barošanas mazuli var novietot uz vēdera.
2. Poza tīģeris kokā
Mazuli noguldi uz savas labās rokas ar muguru pret sevi. Bērna labā roka paliek brīvi, vecāka labā roka iet pāri mazā krūšu daļai un satiekas ar vecāka kreiso roku. Bērna galva ieguļas vecāka labā elkoņa locītavā. Šādā veidā var staigāt, veikt šūpojošas kustības ar kājām, lai būtu mierīga ieaijāšana. Noteikti izvairieties šūpināt savas rokas!
Pozas laikā var masēt vēderiņu, veikt uzspiedienu, bērns var būt gan saģērbts, gan atģērbts. Šajā gadījumā ar kreiso roku pieturiet gūžas locītavu, ar labo roku izpletiet savu plaukstu tā, ka īkšķis ir vienā pusē nabai, pārējie pirksti otrā pusē, plaukstas pamatne zem nabas zonas. Šādi saudzīgi spiediet no viena uz otru sānu, iedarbību veicinās arī mazuļa paša svars uz jūsu roku. [2; 5; 7]
1. Zēģele, L. Jauno vecāku bieds – kolikas, 2015. Pieejams: https://arsts.lv/jaunumi/jauno-vecaku-bieds-kolikas
2. Volkers, P. Mazuļa masāža. Rīga: Zvaigzne ABC, 2012.
3. Kumbrink, B. K. Taping in Pediatrics. 2016.
4. Kase, K.; Wallis, J.; Kase, T. (2003). Clinical therapeutic applications of the kinesio taping method. Kinesio 2nd edition. 249 p.
5. Tonja H. Krautter. When your baby won’t stop crying. A parent ’s guide to colic. Sourcebooks, inc.
6. Yavuz, B. et al. Infantile Colic in Infants Aged One-Six Months and the Practices of Mothers for Colic. June 2020. The Journal of Pediatric Research 7(3):223-229.
7.Heath,A. et al. Baby massage. A Doorley kingersley limited. 2004
Pieskārienu masāža koliku mazināšanai. FOTO
Kā saprast jaundzimušu bērniņu
Kolikas Zīdainis Jaundzimušais Fizioterapeits Fiziotarapija Teipošana Laiks ar bērnu Vingrošana Jaunie vecāki Foto Padoms
Abonē bez maksas, un saņem jaunāko izdevumu epastā.
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Vēlētāju aktivitāte liela; provizoriski līderos ir "Jaunā vienotība"
6 bieži lietoti preparāti, kas būtiski var paaugstināt asinsspiedienu
Radi svētku sajūtu savā virtuvē! Idejas un ieteikumi
Tīras un omulīgas mājas tikai 30 minūtēs? Efektīvi padomi ikdienas uzkopšanai
Šodien vārdadienu svin Lāsma, Zanda, Zandis
Degustācijas, izstādes, tirdziņš, sportiski aktīvas nodarbes: šodien Dobelē Ābolu svētki!
5 dekoratīvi košumkrūmi piemājas dārzam
6 bieži lietoti preparāti, kas būtiski var paaugstināt asinsspiedienu
7 matu krāsošanas gudrības, ja ar skaistumkopšanu nodarbojies mājās
Pārbaudi, kāds ir tavs noguruma līmenis. Ātrais TESTS
"Cik reizes var atkārtot!?" Montesori metode, kas iemācīs bērnu visu izdarīt pēc pirmā lūguma
Tīras un omulīgas mājas tikai 30 minūtēs? Efektīvi padomi ikdienas uzkopšanai
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.